Author: usuario

DIRECTOR/A
DE ESCENA

NOME:
____________________________________________________________

Directora de Escena

Contidos
NOME DO TRABALLO—DESCRICIÓN
COUSAS QUE DEBES SABER ANTES DE EMPEZAR
PALABRAS IMPORTANTES QUE DEBES SABER
TAREFAS ANTES DA PRESENTACIÓN
Tablón de anuncios
Folla de contacto dos intérpretes
Traballo cos intérpretes
Organización
Escenario
Protocolo
Áreas do escenario
Elementos escenográficos
Utilería
Luces
Traballo co texto
PREPARACIÓN PARA A REPRESENTACIÓN
FUNCIÓNS DURANTE A REPRESENTACIÓN
FUNCIÓNS DURANTE A DESMONTAXE

Directora de Escena

NORABOA!
Fuches seleccionado para ser o Realizador/Director de escena da túa compañía de ópera.
O teu papel será o de proporcionar liderado, organización e supervisión. O director de produción e o director de escena teñen unha responsabilidade común: a dirección de persoas, eventos e información.
Para acadar o éxito neste traballo, terás que ser responsable e pensar de xeito creativo para resolver problemas que vaias atopando.
Boa sorte!
Nome do traballo:
DIRECTOR DE ESCENA/REALIZADOR
Obxectivos: organizar a escena durante a representación.
Descrición: o director de escena funciona como vínculo entre os Intérpretes e o director. Teras que ter un texto coas notas sobre a partitura de movementos e pés, e durante a representación terás que dar os pés para as persoas que traballan fóra da escena.
Axudarás aos intérpretes a aprender o seu texto e debes estar preparado para substituír a calquera intérprete cando falte.
Como director, deberás sempre, de calquera xeito, ser un exemplo de cómo debe comportarse e traballar un membro da compañía.
O director de escena é o responsable da dirección e da compañía de produción en conxunto. Traballarás conxuntamente co director de produción.

Directora de Escena

COUSAS QUE DEBES SABER ANTES DE EMPEZAR
O Director de Escena debe ser independente, estar automotivado e ben organizado.
Aprenderás que o respecto cara os teus compañeiros, o tacto, a consideración e o entendemento son habilidades necesarias para traballar de xeito efectivo e motivar á maioría das persoas.
Deberás ter un punto de encontro diario co Director de Produción, para que poidas manter cambio actualizado ou calquera evento importante.
Leva sempre contigo:
Caderno
Carpeta
Lapis ou boli
Calendario
Axenda das reunión da ópera
Isto axudarache a non perder tempo nin esforzos!!!
Ás veces pode ser difícil estar ao cargo. Hai momentos nos que non será divertido, pero é o teu traballo como director de Escena facer o que se necesita facer para asegurar o éxito do proxecto.
PALABRAS IMPORTANTES QUE DEBES SABER
Taboleiro de anuncios: Calquera tipo de taboleiro ou pizarra colgado nun lugar concreto para que todos os membros da compañía poidan encontrar información diaria sobre a compañía, encontros, ensaios.
Transicións: Escenas de transición, normalmente representadas a pano pechado para facilitar os cambios detrás. Que suceden entre dúas escenas principais.
Ensaio Xeral: O ensaio final antes da estrea, con vestiario, maquillaxe, escenografía, luces e música.
Posición do foco: A posición coa que se empeza o traballo.
Fora de escena: fóra da vista do público.

Directora de Escena

En escena: Á vista do público.
Marcas: sinais feitas con cinta no chan para saber onde deben colocarse os elementos da escenografía.
Texto: O texto escrito da obra.
Marcación: Marcar todos os lugares no chan onde se coloca a escenografía ou utilería.
Desmontaxe: Recollida e organización dos elementos e espazos despois da última representación da ópera.
Ensaio técnico: Un ensaio que incide sobre os aspectos técnicos, especialmente os pés de luz e os cambios de escena.
TAREFAS ANTES DA REPRESENTACIÓN
A taboíña
A taboíña da compañía de ópera é un método esencial de comunicación entre os membros da compañía. Debe estar colocado nun lugar visible para que poida consultalo todo o mundo cada día (no corredor ou clase común a todos).
Tarefa 1
Deixa espazo para o nome da compañía e o logo. Fai unha folla de firmas para que a poidan firmar todos os membros da compañía diariamente. Deixa un espazo para o calendario do proxecto, a organización semanal e os eventos especiais no caso de que a programación cambie ou xurdan novos acontecementos importantes.

Directora de Escena

Folla de contacto dos intérpretes
Fai unha lista de contactos cos intérpretes. É importante se hai cambios de última hora na programación. Nesta lista inclúe:
Nome e apelidos correctamente escritos
Teléfono
Enderezo
O director de produción recollerá toda a información e contactos do resto da compañía. Intercambia datos.
Traballo cos intérpretes
Unha das túas principais responsabilidades é traballar cos intérpretes. Deberás asistir a todas as reunións deles e ensaiar para adquirir un bo coñecemento do traballo de intérprete. Prepárate para poder interpretar calquera personaxe do texto en caso de enfermidade o contratempo que lle poida xurdir ao intérprete.
Estes son termos que tés que entender:
Proxectar: Falar e cantar alto e claro.
Dicción: Pronuncia con precisión.
Subtexto: Os pensamentos non falados dos personaxes.
Partitura de movementos: Plano das posicións e movementos en escena de cada personaxe.
Organización
É importante que todos os intérpretes cheguen puntuais a cada reunión ou ensaio, polo que debes asegurarte de que teñen un horario claro que poden consultar. Coloca a programación na taboíña cada semana e leva contigo sempre unha copia
Se as datas de representacións ou ensaios cambian, asegúrate de que os intérpretes o saben. Coloca todos os cambios na taboíña, na sección de anuncios, para que outros membros da compañía poidan tomar nota diso e sinalalo nos seus calendarios.

Directora de Escena

O Escenario
Debes pensar no escenario (o espazo de actuación) como o teu lugar de traballo. Este é o lugar onde se presentará o traballo de todos os departamentos da ópera e ti es o responsable desta presentación.
A limpeza é moi importante. A orde é moi importante. A conduta é especialmente importante. Es o responsable da conduta, tanto dentro coma fóra do escenario.
A necesidade dun bo protocolo de escena é importante. O escenario non é un lugar de xogos. Debe respectarse o espazo por todos os que traballen nel e ese protocolo debe seguirse sempre.
Protocolo
Estas son as regras para todos os intérpretes:
Sempre que esteas en escena ou cerca do escenario, compórtate coma un intérprete profesional. Isto quere dicir:
Sé puntual e prepara cada reunión.
Respecta aos teus colegas intérpretes e ao director.
Non fales se outro o está facendo.
Non falen mentres outros intérpretes traballan.
Usa as escaleiras se as hai para acceder ao escenario.
Áreas do Escenario
Caixa escénica: Todo o escenario de diante a atrás e de baixo a arriba.
Escena: Lugar onde está o decorado e se desenvolve a actuación.
Proscenio: A parte dianteira do escenario, o que está máis cerca do público.
Fondo de escena: A parte do escenario máis afastada do público.

Directora de Escena

Entre caixas/Fóra de escena: Fóra da vista do público.
Neste lugar estarán os iluminadores e escenógrafos. Os iluminadores estarán controlando as luces cerca do cadro de regulación e escenógrafos estarán esperando os pés para os cambios. Tamén estarán alí os intérpretes que non estean na escena. Moitas veces haberá máis xente entre caixas que en escena. Deberás designar lugares para que todos poidan esperar e recibir ordes dentro dun correcto protocolo. Recórdalles que calquera distracción que xurda entre caixas, como facer ruído ou falar, pode arruinar a representación.
Elementos Escenográficos
Pano de fondo: un anaco de tela pintado que pendura do fondo do escenario ou parte traseira.
Decorado corpóreo: Elementos escenográficos tridimensionais que se sosteñen de xeito independente, coma poden ser unha mesa ou unha árbore.
Plataforma: sección do escenario que se constrúe para que os intérpretes poidan transitar.
Bastidor: peza escenográfica bidimensional que serve como fondo. Sostense de xeito vertical mediante un soporte chamado burro.
Os carpinteiros ou escenógrafos construirán bastidores, ademáis doutros elementos que sexan necesarios.
Posiblemente haberá cambios de bastidores para cada escena. Son difíciles de mover, e dous ou máis carpinteiros (ou membros do equipo de escenografía) necesitarán practicar para movelos de xeito rápido e silencioso.
Unha vez que os elementos escenográficos estén construidos, terás que determinar a súa posición en escena. (Isto farase de xeito conxunto cos escenógrafos). Cando as posicións xa se teñan decididas, supervisa o traballo do equipo de escenografía mentres fan as marcas coa cinta no chan.

Directora de Escena

Utilería
Un elemento de utilería é un obxecto que leva un Intérprete durante algún momento da ópera. Pode ser algo práctico como unha radio ou un moedeiro, ou algo abstracto coma unha escultura deseñada para representar a “traizón” ou “un segredo”.
O texto debe suxerir a utilería que hai que usar. Cando o leas, fai unha lista da utilería que necesitas e búscaas ou constrúeas. Como director de escena, podes asignar a alguén como utileiro para que se encargue diso. Se hai axudante de dirección iso debe ser responsabilidade súa.
Unha vez que teñas todo tés que colocar unha mesa entre caixas para colocar todos os obxectos durante a representación. É o teu deber asegurarte de que toda a utiliería está colocada e lista antes da representación, e de recollela e gardala nun lugar seguro despois da representación.
Crea unha folla de utilería como a seguinte e fai un listado de todos os obxectos necesarios para a ópera. Esta lista tamén che axudará a devolver ao seu dono de forma axeitada a utilería que che prestaron.

Obxecto	Personaxe (escena)	Lugar inicial / de colocación	Procedencia
Móbil	Eva (Escena 2)	Esquerda do escenario na mesa de utilería	Nai de Alejandro
Lapis dourado	Kiko (escena 1) / Miguel (escena 3)	Peto de Kiko	Aula de PT
Libro de Cómic	Paula (escena 2)	Esquerda do escenario na mesa de utilería	Biblioteca de Primaria
Bolsa de caramelos	Vero (escena 1)	Esquerda do escenario na mesa de utilería	Mercámolos

Directora de Escena

Luces
Os iluminadores construirán focos e reguladores e necesitarán establecer os lugares dos seus cadros de regulación entre caixas. Elixe o lado do escenario que teña interruptores de luz e tomas de corrente, e ponos fóra do paso dos intérpretes, pero o suficientemente cerca para que poidan ver o escenario.
Durante a representación haberá cambios de lux para dar máis dramatismo aos cambios de acción. Un sinal para cambiar a luz recibe o nome de pé. O director axudará aos electricistas a establecer os cambios de luces da ópera.
É a túa función como Director de escena dar aviso para que os pés entren en orde. Os iluminadores seguirán as túas instrucións.
Exemplo:
Pé de luz 1: luces da casa por fóra.
Pé de luz 2: Focos 1-4 máxima potencia.
Para dar un pé segue o seguinte procedemento:
Previdos: O pé está a punto de entrar, e os electricistas deben ter a man sobre o regulador ou interruptor.
Dentro: Execútase o pé.
Practica os pés de luces cos iluminadores ata que o fagan de xeito fluído sen erros.
Traballo co texto
Cando os escritores teñan rematado co texto e os compositores coa música, a responsabilidade principal para o éxito da ópera recae nos outros traballos.
Le e estuda o texto. Enche a túa folla de utilería. Toma especial nota das entradas e saídas de escena de personaxes.

Directora de Escena

Tarefa 2
Un director de escena responsable sempre leva consigo o seu caderno de notas. Crea o teu propio caderno de notas encadernando o texto xunto con páxinas en branco para tomar apuntes. Pídelle aso compositores copias da música, e inclúeo no teu caderno tamén. Na última páxina coloca a túa lista de utilería.
Necesitarás este caderno para anotar as partituras de movementos e pés de luces creados nos ensaios. Usaralo tamén para marcar cando se abre ou corre o pano e para axudar aos Intérpretes a aprender o seu texto. Mantén o caderno actualizado, marcando calquera cambio de diálogo ou letras que aparezan nos ensaios.
O caderno de notas é un documento importante para o proceso de creación dunha ópera. Cando remate a última representación, dállo ao Equipo de Documentación para os arquivos da compañía.
Preparación para a representación
A danza entre caixas
Como no proceso de ensaios debes tomarte o teu tempo para “coreografiar” os cambios que se produzan durante a representación. Isto implica TODOS os movementos que se fan entre caixas, e é unha tarefa importante.
Tarefa 3
Fai un diagrama do espazo escénico incluíndo todas as áreas entre caixas dispoñibles. Copia este diagrama tres veces.
Usa as copias para crear un diagrama de lugares “entre caixas” para o comezo de cada escena. Garda este diagrama no teu caderno de notas.
Asegúrate de incluír:
Un lugar para cada intérprete fóra da escena de pé ou sentado.
Un lugar para cada membro do equipo de escenografía.
Lugares para os Electricistas no cadro de regulación e outros lugares se fora necesario.
Lugares para a utilería ao comezo de cada escena.
Lugares para cada elemento escenográfico (incluíndo aqueles que non se usen na escena que se desenvolve nese momento).

Directora de Escena

Dese xeito cando digas ¡Aos seus postos! Saberás exactamente onde debe estar todo o mundo. Utiliza este diagrama para coreografiar toda a actividade de entre caixas (cambios, teas…) e ensina esa “coreografía” a todos os que traballen en escena.
Recorda que os movementos de todos os que traballen entre caixas non deben ser bruscos ou apresurados. Deben ser directos, profesionais e executados en completo silencio.
O Son do Silencio
Moitas veces, os intérpretes e os membros do equipo de escenografía senten que cando están fora de escena, o público non pode oílos. Nada máis lonxe da realidade!!
De feito, o público mirará ou escoitará, como resposta instantánea, a calquera distracción, como se fora parte do espectáculo. Falar, xogar cos panos ou mover as cadeiras ou outra escenografía mentres os intérpretes están en escena pode botar a perder a concentración do público. Asegúrate de que os Intérpretes Electricistas, Carpinteiros e calquera outra persoa que traballe entre caixas están ao tanto disto. Axúdalles a practicar os movementos de escena e cambios de escenografía en completo silencio.
FUNCIÓNS DURANTE A REPRESENTACIÓN
Antes de cada representación asegúrate de que o escenario está limpo e a escenografía e a utilería en posición inicial de xeito correcto. Revisa tamén que os intérpretes e o equipo de escenografía están nos seus postos e prepárate para dirixilos de xeito profesional.
Nunca, baixo ningunha circunstancia:
Mires a través das cortinas ao público.
Movas os panos.
Fales entre caixas.
Establece a túa posición cerca dos iluminadores e da todos os pés de luces, cambios de escenas e movementos de panos co teu libro de notas.
Despois de que acabe cada representación, asegúrate de que o escenario queda limpo e recollido. Asegúrate de que todos os recursos eléctricos estean desenchufados e desconectados e que a utilería estea recollida nun lugar seguro.

Directora de Escena

Funcións durante a desmontaxe
Supervisa todos os grupos e axuda a aqueles que o necesiten. Axuda aos escenógrafos e iluminadores a recoller todas as ferramentas e gardar os elementos escenográficos. Asegúrate de que revisan todo con un listado de inventario final que lle darán ao Director de Produción.
Non permitas que ninguén se vaia ata que todas as salas usadas pola compañía de ópera estean limpas e recollidas e todo gardado.

#